Musikaren John Kay

**John Kay** () er ein tysk-fødd amerikansk rockesongar, låtskrivar og gitarist, kjend som frontmann i Steppenwolf.

## Tidleg liv
Han vart fødd i Tilsit i Austpreussen u Tyskland (no Sovetsk i Kaliningrad oblast i Russland). Faren Fritz, fødd 13. juni 1913 i Absteinen nær Pogegen i Memelland (i dag Opstainys i Pagėgiai kommune i Litauen), vart drepen ein månad før Kay vart fødd.

Tidleg i 1945 flykta mora saman med han frå dei framrykkjande sovjetiske troppane under evakueringa av Aust-Preussen under tøffe vinterforhold. Toget deira vart ståande fast i nærleiken av Arnstadt, som først vart okkupert av amerikanarane, men deretter vart ein del av den austtyske sovjetiske okkupasjonssona. I 1949 kryssa dei den allereie styrkte grensa for å busetja seg i Hannover i Vest-Tyskland (som fortalt i songen «Renegade» på albumet *[[Steppenwolf 7]]*). Den unge Joachim, som no budde i britisk okkupasjonssone, vart først inspirert av og lærte om rock 'n' roll-musikk då han høyrde på Little Richard på radioen til det amerikanske forsvaret. Då familien flytta til Toronto i 1958, hadde lærarane problem med å uttala fødselsnamnet hans, så han vart kalla John K i staden. Fem år seinare flytta dei til Buffalo i New York.

## Musikalsk karriere
.
I 1965 vart Kay invitert av den tyskfødde bassisten Nick St. Nicholas (fødd Klaus Kassbaum) til å bli med i ein bluesrock- og folkemusikkgruppe kjent som The Sparrows, som hadde moderat suksess i Canada før dei flytta til California, utvida besetninga og skifta namn til Steppenwolf i 1967. Med musikk som var banebrytande for hardrock og heavy metal hadde Steppenwolf internasjonal suksess med låtar som «Born to Be Wild», «Magic Carpet Ride», «Monster», «The Pusher» og «Rock Me».

Kay spelte inn plater både som soloartist og med Steppenwolf på slutten av 1970-talet, og avslutta Steppenwolf sitt 40. turnéår med det som skulle bli den siste konserten i oktober 2018. Kay og Steppenwolf opptredde 24. juli 2010 på den tre dagar lange musikkfestivalen HullabaLOU i Louisville i Kentucky.

## Prisar og utmerkingar
I 2004, sjølv om han aldri vart kanadisk statsborgar, vart Kay innlemma i Canada's Walk of Fame som ei anerkjenning av starten på den musikalske karrieren hans i Toronto. Kay var til stades under seremonien i Toronto og gjentok den sterke kjærleiken sin til Canada. Han vart òg nominert som ein del av Steppenwolf til opptak i Rock and roll Hall of Fame i 2016 for opptaksåret 2017. I 2018 var Steppenwolf-songen «Born to Be Wild» ein av dei fem første platesinglane som vart innlemma i The Rock n Roll Hall of Fame.

## Personleg liv
Kay er gift med Jutta Maue, som han møtte i 1965 i Canada medan ho jobba på ein kafé der bandet til Kay, The Sparrows, spelte. Dei har ei dotter, Shawn. Paret grunnla Maue-Kay Foundation, som støttar menneskerettar og vern av dyreliv og miljø.

I 2016 krediterte Kay sitt forhold til Jutta som ein del av inspirasjonen til Steppenwolf sin «Magic Carpet Ride».

Sidan 2005 har Kay budd i West Vancouver i British Columbia og Nashville i Tennessee.

## Diskografi

### Steppenwolf

### Solo

### Solosinglar

## Kjelder

**Denne artikkelen bygger på «[[:en:John Kay (musician)|John Kay (musician)]]» frå ,  den 2. juli 2023.* 
*** oppgav desse kjeldene:*

## Bakgrunnsstoff

*Den offisielle nettsida til Steppenwolf
*